أحنا أكثر حاجة نكنجلوها ونستحقوها للصيف هي الجلبانة والسفناريا والبروكلو والفول الاخضر والبسباس والقنارية والقناوية :
بالنسبة للجلبانة والفول :
اغسلهم بالباهي وبعد حطهم يفوّروا 10 دق مغطين ثمّ خليهم يبردو مغطين ونحيهم من فوق الماء يعني يشيحو من ماهم وحطهم إما في أكياس خاصة بالحفظ أو في علب بلورية معقمة ( أي غليها مسبقا ومن غير ماتحلها ) وبعد حط فيها الفول والجلبانة
بالنسبة للسفناريا والبروكلو :
أغسلهم بالباهي وقطع السفناريا حلقات أو في شكل أعواد والبروكلو في زهرات فورهم نصف طياب وبعد تجففها وبنفس الطريقة وتحطهم إما في علب معقمة أو اكياس خاصة بالحفظ
القناوية :
اغسلها ونحيلها الرأس متاعها برفق والطنقورة من الاسفل وبعد حطها على نار ودوبما تغلي هبطها وصفيها وصب عليها الماء البارد باش تبقى خضراء وحطها مباشرة في أكياس الحفظ في الكونجيلات